# Diya Mirza

Diya Mirza Handrich (hindi: दिया मिर्ज़ा) o Dia Mirza, anomenada Dee (Hyderabad, 9 de desembre de 1981), és una exmodel i actriu índia que actua en pel·lícules de Bollywood. Va ser Miss Àsia-Pacífic l'any 2000 després d'haver quedat segona en el concurs de Miss Índia del 2000.
El novembre de 2023 va ser inclosa en la llista de les 100 dones de la BBC.

## Carrera
### Model

Mirza va treballar mentre estava a la universitat com a executiva de màrqueting per a una empresa de comunicació, Neeraj's Multi-media Studio. Al mateix temps, va fer de model per a anuncis impresos i de televisió per a marques com Lipton, Wall's ice cream, Emami i altres. Va ser la segona finalista del certamen de Miss Índia el 2000 i després va guanyar el títol de Miss Àsia Pacífic el 2000.

### Actriu

Com a actriu, va debutar a Rehnaa Hai Terre Dil Mein, film dirigit per Gautham Menon, una nova versió de la pel·lícula tàmil de Menon Minnale. Després va aparèixer en pel·lícules com Alag, Dum, Deewaanapan, Tumko Na Bhool Paayenge, Tumsa Nahin Dekha: A Love Story, Parineeta, Dus, Lage Raho Munna Bhai i Salaam Mumbai. El 2018, va interpretar el paper de Manyata Dutt, l'esposa de Sanjay Dutt, a la pel·lícula biogràfica Sanju, que es troba entre les pel·lícules índies més taquilleres. El 2020, va aparèixer a Thappad, que va guanyar el premi Filmfare a la millor pel·lícula. Va aparèixer a la sèrie web ZEE5 Kaafir el 2019. Ambientada al Caixmir, va protagonitzar la sèrie al costat de Mohit Raina.

### Productora

El 2011, va fundar Born Free Entertainment, una productora amb el seu exmarit, Sahil Sangha. També ha produït Love Breakups Zindagi, Bobby Jasoos i una sitcom titulada Mind the Malhotras, en streaming a Amazon Prime Video. La sèrie és protagonitzada per Cyrus Sahukar i Mini Mathur. El desembre de 2019 va anunciar que estava fent la nova productora One India Stories per crear contingut original.

### Causes humanitàries

Mirza va prestar la seva veu a un lleopard de les neus anomenat Layla per a un podcast ambiental de Run Wild, que és una col·laboració entre Runtastic, el Programa Ambiental de les Nacions Unides, i Internet of Elephants.

## Referències

* ↑ «Love Breakups Zindagi – Sweet and honest sans drama». indiaglitz. Arxivat de l'original el 14 agost 2015. [Consulta: 27 març 2014].
* 1 2 «Dia Mirza: Lesser known facts». [Consulta: 2 juliol 2020].
* ↑ «BBC 100 Women 2023: Who is on the list this year?» (en anglès britànic). BBC News, 23-11-2023. [Consulta: 24 novembre 2023].
* ↑ «Plan your expenses & trust instruments you have invested in: Dia Mirza» (en anglès). DNA India, 02-09-2019. Arxivat de l'original el 5 novembre 2019. [Consulta: 2 juliol 2020].
* ↑ «Dia Mirza Reminisces 20 years Of Miss India Pageant Days When She Shared Stage With Lara Dutta, Priyanka Chopra», 20-05-2020. [Consulta: 2 juliol 2020].
* ↑ Mirza, Dia (18 October 2001). Face to Face: Dia Mirza. Mumbai: Rediff.
* ↑ «Kaafir trailer: Dia Mirza, Mohit Raina star in this intense web series set in Kashmir» (en Indian English), 28-05-2019. Arxivat de l'original el 3 juny 2019. [Consulta: 29 maig 2019].
* ↑ «Kaafir trailer: Dia Mirza, Mohit Raina star in this intense web series set in Kashmir» (en Indian English). The Indian Express, 28-05-2019. Arxivat de l'original el 3 juny 2019. [Consulta: 29 maig 2019].
* ↑ «Appalling I haven't worked enough with women directors: Dia» (en anglès). , 02-06-2019 [Consulta: 2 juny 2019].
* ↑ «Dia Mirza-Produced Mind the Malhotras Is Amazon's Next Indian Series» (en anglès). NDTV Gadgets 360. Arxivat de l'original el 29 maig 2019. [Consulta: 29 maig 2019].
* ↑ «Dia Mirza announces new production house 'One India Stories' on birthday». The New Indian Express, 09-12-2019. Arxivat de l'original el 29 gener 2020. [Consulta: 29 gener 2020].
* ↑ «Dia Mirza lends voice for environmental podcast» (en anglès). Outlook the news scroll. Arxivat de l'original el 19 març 2020. [Consulta: 2 novembre 2019].